CELEX: C2007/170/56
Language: el
Date: 2007-07-21 00:00:00
Title: Υπόθεση T-170/07: Προσφυγή της 8ης Μαΐου 2007 — Opus Arte UK Ltd κατά ΓΕΕΑ — Arte (OPUS ARTE)

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/28
            
         Προσφυγή της 8ης Μαΐου 2007 — Opus Arte UK Ltd κατά ΓΕΕΑ — Arte (OPUS ARTE)
   (Υπόθεση T-170/07)
   (2007/C 170/56)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Opus Arte UK Ltd (Waldron, Ηνωμένο Βασίλειο) (εκπρόσωποι: D. McFarland, Barrister, και J. A. Alchin, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Arte G.E.I.E (Στρασβούργο, Γαλλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 8ης Μαρτίου 2007 στην υπόθεση R 733/2005-1 και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Opus Arte UK Ltd.
   
      Σήμα προς καταχώριση: το κοινοτικό εικονιστικό σήμα «Opus Arte» για προϊόντα και υπηρεσίες των κλάσεων 9, 16, 25 και 41 — αίτηση υπ' αριθ. 2 551 778.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ARTE G.E.I.E.
   
      Αντιταχθέν δικαίωμα επί σήματος ή σημείου: Τα εικονιστικά και λεκτικά κοινοτικά και διεθνή σήματα που περιλαμβάνουν τη λέξη «ARTE», για προϊόντα και υπηρεσίες που υπάγονται, μεταξύ άλλων, στις κλάσεις 9, 16, 25 και 41.
   
      Απόφαση του τμήματος ανακοπών: Απορρίπτει την ανακοπή στο σύνολό της.
   
      Απόφαση του τμήματος προσφυγών: Δέχεται την προσφυγή μόνο για τις υπηρεσίες της κλάσης 41 «Παραγωγή και διανομή τηλεοπτικών έργων και προγραμμάτων» και επιτρέπει την καταχώριση του σήματος για τα άλλα προϊόντα και υπηρεσίες που αφορά η αίτηση καταχωρίσεως σήματος.
   
      Λόγοι ακυρώσεως:
   
   Η προσφεύγουσα προβάλλει δύο λόγους ακυρώσεως προς στήριξη της προσφυγής της.
   Η προσφεύγουσα υποστηρίζει, καταρχάς, ότι η προσβαλλόμενη απόφαση αντιβαίνει στα άρθρα 73 και 74 του κανονισμού (ΕΚ) 40/94 του Συμβουλίου (στο εξής: κανονισμός). Κατά την άποψή της, το τμήμα προσφυγών δεν έπρεπε ούτε να αρνηθεί να λάβει υπόψη τα κρίσιμα πραγματικά περιστατικά, αποδεικτικά στοιχεία και επιχειρήματα που προέβαλε η προσφεύγουσα, ούτε να στηρίξει την απόφασή του σε υποθέσεις επί των πραγματικών περιστατικών που δεν είχαν προβληθεί από τους διαδίκους ή σε αόριστους και μη αποδεδειγμένους ισχυρισμούς του ανακόπτοντος.
   Δεύτερον, η προσφεύγουσα ισχυρίζεται ότι η προσβαλλόμενη απόφαση αντιβαίνει στο άρθρο 8, παράγραφος 1, στοιχείο β', του κανονισμού, στο μέτρο που διαπιστώνει την ύπαρξη κινδύνου συγχύσεως μεταξύ των σημείων «ARTE» και «OPUS ARTE». Κατά την προσφεύγουσα, η σύγχυση αυτή δεν μπορεί να στηριχθεί στην αμφισβητούμενη ομοιότητα των σημάτων, τα δε τεκμήρια δεν μπορούν να ανατραπούν από τα θετικά αποδεικτικά στοιχεία περί της ελλείψεως συγχύσεως και από την τωρινή έλλειψη οποιασδήποτε αποδείξεως περί της υπάρξεως συγχύσεως και την αρμονική συνύπαρξη των σημάτων στην ευρωπαϊκή αγορά.